b'\n_START_ARTICLE_\nFrancis Channing Barlow\n_START_SECTION_\n\xc5\xbdivljenjepis\n_START_PARAGRAPH_\nNa Univerzi Harvard je kot prvi v generaciji kon\xc4\x8dal \xc5\xa1tudij prava, nato pa je postal odvetnik pri \xc4\x8dasopisu New York Tribune. Aprila 1861 je kot navadni vojak vstopil 12. newyor\xc5\xa1ko milico (12th New York Militia); \xc5\xbee v prvem mesecu slu\xc5\xbebe je bil povi\xc5\xa1an v prvega poro\xc4\x8dnika. Ker je imel polk le trimese\xc4\x8dno dobo slu\xc5\xbeenja, je bil kmalu odpu\xc5\xa1\xc4\x8den iz slu\xc5\xbebe, nakar pa se je novembra istega leta kot podpolkovnik pridru\xc5\xbeil 61. newyor\xc5\xa1kemu polku. Poleti 1962 je postal \xc5\xbee polkovnik in poveljnik polka. Med vojno je nato bil \xc5\xa1e poveljnik 1. brigade 1. divizije 2. korpusa, poveljnik 2. brigade 2. divizije 11. korpusa, poveljnik 1. divizije 11. korpusa, poveljnik 1. divizije 2. korpusa in 2. divizije II. korpusa. Konec vojne je do\xc4\x8dakal kot generalmajor prostovoljcev (povi\xc5\xa1an 25. maja 1865), s \xc4\x8dimer je bil eden od redkih veteranov ameri\xc5\xa1ke dr\xc5\xbeavljanske vojske, ki so vojno za\xc4\x8deli kot navadni vojaki in jo kon\xc4\x8dali s \xc4\x8dinom generala._NEWLINE_Novembra 1865 je zapustil voja\xc5\xa1ko slu\xc5\xbebo in postal mar\xc5\xa1al ZDA, dr\xc5\xbeavni sekretar New Yorka in dr\xc5\xbeavni pravobranilec New Yorka; po koncu mandata se je vrnil v odvetni\xc5\xa1ko slu\xc5\xbebo.'